.NET TWAIN image scanner - CodeProject 10,275,937 members (69,263 online) Sign in
Need helpMember 806548423-Nov-12 17:54 Re: Need helpAbdullah Çetinkaya22-Jan-13 23:11 Last Visit: 31-Dec-99 18:00 Last Update: 19-Dec-13 3:52Refresh1 Minder skermtyd, meer sukses | Netwerk24
Minder skermtyd, meer sukses
11 Februarie 2020 14:06
’n Studie wat by die Universiteit Stellenbosch (US) gedoen is, toon dat mense suksesvoller in hul werk en studie sal wees as hulle meer aandag gee aan hoe hulle hul selfone gebruik.
Studente is as navorsingsgroep gebruik omdat hulle geïdentifiseer is as ’n groep wat gereeld hul selfone gebruik terwyl hulle verskillende apps oop het én televisie kyk. Die studente se gebruik van media om verskillende take gelyktydig te verrig is met ’n program, wat op hul toestelle gelaai is, gemonitor.
Die program het die studente gehelp en aangemoedig om hul toestelle soos selfone en skootrekenaars hoogstens 90 minute per dag te gebruik.
“Die intervensie het ’n gedragsverandering tot gevolg gehad,” lui ’n verklaring van die US.
“Die studente het hulself geleer om net aan een ding op ’n slag aandag te gee en hulle het geoefen om spesifieke tye opsy te sit vir die gebruik van ’n selfoon. Hulle het ook ’n tydperk opsygesit om boodskappe te beantwoord, in plaas daarvan om elkeen individueel te beantwoord. Die studente het hul selfone buite hul sigveld en bereik gebêre tydens lesings of wanneer hulle werk.”
Die studie is deur dr. Douglas Parry, ’n dosent verbonde aan die departement van inligtingswetenskap en lid van die US se groep vir kognisie- en tegnologienavorsing, gedoen.
Dit was deel van sy onlangse doktorsgraad in sosio-informatika aan die US.
“Sukses in die werkplek, op universiteit en in verskillende kringe berus op ons vermoë om irrelevante afleidings te ignoreer en om sosiale media te weerstaan,” sê Parry.
“Omdat mediamultitaakverrigting ons vermoë om te konsentreer en take af te handel kan belemmer, moet ons maniere kry om ons gebruik van die verskillende digitale tegnologieë self te reguleer.”
Parry sê die studente was positief oor die veranderinge wat die studie teweeg gebring het en was baie verras en geskok oor hoe dikwels hulle hul toestelle gebruik en hulself onderbreek.
Meer oor: Stellenbosch | Navorsing | Studente | Media | Selfone
Geen skermtyd vir kinders jonger as ’n jaar, sê WGO
Beskerm teen skerms